താലിബാനെതിരേ പോസ്റ്റ്: മുനീറിന് വധഭീഷണി കോഴിക്കോട്: താലിബാനെതിരായി ഫെയ്സ്ബുക്ക് പോസ്റ്റ് ഇട്ടതിന്റെ പേരില് മുസ്ലിം ലീഗ് നേതാവ് എം.കെ. മുനീര് എം.എല്.എയ്ക്കു വധഭീഷണി. കോഴിക്കോട് മെഡിക്കല് കോളജിനു സമീപത്തുനിന്നു പോസ്റ്റ് ചെയ്ത ഭീഷണിക്കത്താണ് മുനീറിനു ലഭിച്ചത്. ജോസഫ് മാഷാകാന് ശ്രമിക്കരുതെന്നും മാഷിന്റെ അവസ്ഥയുണ്ടാക്കരുതെന്നും 24 മണിക്കൂറിനുള്ളില് പോസ്റ്റ് പിന്വലിച്ചിെല്ലങ്കില് മുനീറിനെയും കുടുംബത്തെയും തീര്പ്പുകല്പ്പിക്കുമെന്നും കത്തില് പറയുന്നു. താലിബാെനതിരായ പോസ്റ്റ് ആയിട്ടല്ല കാണുന്നത്, മുസ്ലിം വിരുദ്ധ പോസ്റ്റാണത്. കുറെ കാലമായി മുസ്ലിം വിരുദ്ധതയും ആര്.എസ്.എസ്. സ്നേഹവും കാണുന്നു. ശിവസേനയുടെ പരിപാടിയില് പങ്കെടുത്തു നിലവിളക്ക് കൊളുത്തിയതും ശ്രീധരന് പിള്ളയുടെ പുസ്തക പ്രകാശനം നടത്തിയതും കണക്കില് ഉള്പ്പെടുത്തിയിട്ടുണ്ട് താലിബാന് ഒരു വിസ്മയം എന്ന പേരിലുള്ള കത്തില് പറയുന്നു. പോലീസില് പരാതി നല്കുമെന്നു മുനീര് അറിയിച്ചു.